Caleb Wiley. Caleb Ryan Wiley (2004-yil 22-dekabrda tugʻilgan) – AQSh professional futbolchi, Premyer-liganing Chelsea klubi va AQSh terma jamoasining himoyachisi. Klublardagi karyerasi. Atlanta United. Yoshlik yillari. Wiley Atlanta United akademiyasiga 11 yoshida qoʻshildi va 2020-yilda Atlanta United 2 jamoasida debyut qildi. 2018-yilgi MLS Cup finalida esa ball boy sifatida ishtirok etdi. 2020-yil iyul oyida Wiley oʻzining professional debyutini Atlantaning USL Chempionship doirasidagi Tampa Bay Rowdies jamoasi qarshi uchrashuvida oʻtkazdi. Professional karyerasi. 2022-yil 18-yanvarda Wiley Atlanta United jamoasi bilan ilk professional shartnomasini imzoladi. Fevral oyida esa u MLS turniridagi debyut oʻyinini oʻtkazdi. Sporting Kansas City klubiga qarshi maydonga tushgan futbolchi soʻnggi daqiqalarda oʻz hisobiga gol yozdirib qoʻygan holda jamoasining 3:1 hisobidagi gʻalabasini taʼminladi Jamoadagi bir qator futbolchilarning jarohatlaridan soʻng, Wiley oʻzini asosiy tarkibdagi oʻrnini ancha mustahkamlab oldi va 2022-yilgi mavsumda jami 26 ta oʻyinda maydonga tushdi. Chelsea. 2024-yilning 22-iyulida Wiley Angliya Premyer-ligasining Chelsea klubi bilan olti yilga moʻljallangan shartnoma imzoladi.